Alexis

## Megjelenés

### Ember

Körülbelül 180 centi magas, vékony, de izmos testalkatú, sötét barna haj, világos, szinte ezüst szemek. Bal vállán lövés okozta heg, illetve jobb vádliján ezüst ostor utáni heg látható.

### Fél-ember

Megőrzi emberi jellemvonásait, csupán fülei és farkincája jelenik meg. A változás lehet szándékos, illetve erősebb érzelmeknél öntudatlan, ilyenkor karmai is megjelennek.

### Farkas

Farkas alakja egy 175 centi magas emberhez mérten derékig érő, hosszabb, barna-fekete bundájú állat, jobb hátsó lábán korbács okozta, kígyó szerű heg, és enyhén sántít. Az átváltozás lehet szándékos, kivéve teliholdkor, akkor képtelen megőrízni emberi formáját.

## Jellem

Kinézete megtévesztő lehet, meglehetősen harapós, öntörvényű, bizalmatlan személyiség. Olykor feszegeti a határait, de ha egy nála feljebb helyezkedő falkatag rámordul, és jogosnak véli, azonnal visszalép. A falka vadóca, habár, Church helyre tudja tenni, ez nem jelenti, hogy nem táncol olykor a férfi idegein. Nehezen tűri a parancsokat, vagy az érintést, ha nem tartozik valaki a családjához, jó esetben csak egy harapással lesz gazdagabb az illető, rossz napjain komolyabb sérülést okozhat. Mivel megszokta, hogy állandóan a falkával van, nem keresi a teljes magányt, szüksége van falkája közelsegére, mégha félre is húzódik egy másik szobába. A körülbelül 70 évnyi fogság megtette a hatását, nem ismeri a mostani világ minden tárgyát, bár tanulékony, de óvatossága megnehezíti a számára. Falkája az első, nincs olyan, amit ne tenne meg gondolkodás nélkül, ami bajba sodorhatja.

## Múlt

Körülbelül 11-12 éves korában kapták el a vadászok őt és a nővérét, miután végeztek a szüleikkel. Nővére igen korán a küzdőtérre került vadsága miatt, de mivel még túl fiatal volt, szinte null tapasztalattal, az első alkalommal meghalt. A vadászok csak ezután álltak neki a betörésének, és bár hajlott annyira, hogy ne ölesse meg magát, megmaradt benne a tűz, amit végül Kian kishíján kiölt belőle. Elfogadta Church-öt alfájának, és csak a férfinak köszönheti, hogy életben maradt, mégha őt kellett fogadott apjának a legtöbbször fegyelmezni. A kapcsolata Sean-nal kifejezetten szoros, szeretnek együtt borsot törni Church orra alá.

## Képességek

* Alakváltás *(fél-ember, farkas)*
	+ többnyire kontrollált, kivétel telihold. A fél-farkas alak az event alatt bejött farkasoknál nem él, mivel az átok megszűnt.

* Kifinomult hallás és szaglás
* Érzelmek érzékelése és az azokra való ráhangolódás – lényegében átfutnak rajta a körülötte lévők érzelmei
* Hatalmas fizikai erő
* Állati ösztönök
* Halhatatlanság
	+ sima fegyverek nem fognak rajta *(konyhakéssel nem tudod megsebezni, ahogy hagyományos lövedékkel sem)*

## Gyengeségek

* Ezüst fegyverek
* Más természetfeletti lények meg tudják sebezni, de aránylag hamar összeforr
* Fej leválasztás
* Szív eltávolítás
* A szaglását könnyű megzavarni rengeteg intenzív illattal *(Ha jól ismeri viszont az adott illatot, akkor könnyen kiszűri)*
* Érzékeny hallását a magas frekvenciájú hangok szétszedik és kisebb időre képesek megsüketíteni
* Teliholdkor nem képes kontrollálni az átváltozást

## Egyéb

Az átkot Kian megszűntette csak a teliholdat hagyva meg. A farkasa összeolvadt vele.

## Ripville

A negyedik kör végén esett be Ripvillebe egy event karakter *(Kian)* oldalán. A férfi Evan nevelőapja volt és egy csapat vérfarkassal tervezte széttépetni Carolinet. Ennek a falkának volt a tagja Alexis. Szerencsére a lány adott nekik egy második esélyt és végül Kian halálával el is nyerte az egész falka bizalmát, így a bagázs új alfára tett szert, Caroline pedig egy egész falka vérfarkasra.